সোণাৰিঃ বিজ্ঞান-প্ৰযুক্তিবিদ্যাৰ চমৎকাৰী উদ্ভাৱনে মানৱ সমাজলৈ আশাৰ বতৰা কঢ়িয়াই আনিছে যদিও ইয়াৰ বহুল ব্যৱহাৰে সকলোকে যেন যন্ত্ৰ নিৰ্ভৰশীল কৰি তুলিছে । মানৱ সমাজেও সময়ৰ নাটনিৰ দোহাই দি বিজ্ঞানৰ ন-ন আৱিস্কাৰক আঁকোৱালি লোৱাৰ ফলত পুৰণিকলীয়া বহু পৰম্পৰা হ্ৰাস পাবলৈ ধৰিছে । তেনে দৃশ্য এতিয়া দেখা পোৱা গৈছে আঘোণৰ পথাৰত।
যুগ সলনি হ'ল, সময় সলনি হ'ল , লগে লগে সমাজৰো পৰিবর্তন হ'ল । নগৰৰ উন্নতিৰ লগে লগে গাঁৱসমূহতো প্ৰভাৱ পৰিল উন্নয়নৰ । তেনে এক দৃশ্য এতিয়া দেখা গৈছে সোণাৰিৰ পথাৰত।
সোণাৰিৰ ধাননি পথাৰত চমক সৃষ্টি কৰিছে এখন অত্যাধুনিক বাহনে। হাল বোৱা, কঠিয়া ৰোৱা, ধান কটা, মৰণা মৰা আদি সকলো কাম কৰিব পাৰি এই বাহনখনৰ সহায়ত। অসমৰ ধাননি পথাৰত পূৰ্বে ব্যৱহাৰ নোহোৱা এই বাহনখন অনা হৈছে পঞ্জাৱৰ পৰা। সোণাৰিৰ এজন উদ্যমী যুৱকে ব্যক্তিগত উদ্যোগত ক্ৰয় কৰি অনা এই বাহনখন বৰ্তমান ব্যৱহৃত হৈ আছে সোণাৰিৰ পথাৰত। কম খৰছৰ দিনটোত প্ৰায় ৪০ বিঘা পৰ্যন্ত পথাৰৰ ধান দাই, মৰণা মাৰিব পৰা এই বাহন খন এতিয়া হৈ পৰিছে আকৰ্ষণৰ কেন্দ্ৰবিন্দু।
Search for:
বাজেট ২০২২-২৩ঃ কি কি আছে এইবাৰৰ বাটেজত?
